10. ΝΟΜΟΣ υπ’ αριθ. 151 της 26/29 Αυγ. 1975 (ΦΕΚ Α΄ 181) Περί ιδρύσεως Τμήματος Ιερατικής Επιμορφώσεως εις τας Θεολογικάς Σχολάς των Πανεπιστημίων Αθηνών και Θεσσαλονίκης. Άρθρ. 1.-1.Εις τας Θεολογικάς Σχολάς των Πανεπιστημίων Αθηνών και Θεσσαλονίκης ιδρύεται Τμήμα Ιερατικής Επιμορφώσεως διετούς φοιτήσεως, απονέμον Ειδικόν Δίπλωμα. 2.Εις το Α΄ έτος σπουδών εκάστου τμήματος μετεγγράφονται υποχρεωτικώς, δυνάμει του παρόντος νόμου, οι κληρικοί και μοναχοί, οι αντιστοίχως εγγραφέντες κατά το ακαδημαϊκόν έτος 1974-1975 εις το Ποιμαντικόν Τμήμα των Θεολογικών Σχολών των Πανεπιστημίων Αθηνών και Θεσσαλονίκης βάσει των διατάξεων του άρθρ. 41 (παρ. 1 εδάφ. δ΄) του Π.Δ. 327/1974 «περί εισιτηρίων εξετάσεων και εισαγωγής σπουδαστών εις Ανώτατα Εκπαιδευτικά Ιδρύματα και Ανωτέρας Σχολάς» και του άρθρου μόνου του Π.Δ. 760/1974 «περί οργανώσεως των σπουδών εν τη Θεολογική Σχολή του Πανεπιστημίου Αθηνών». Σελ. 194(δ) Τεύχος 618-Σελ. 20 3.Οι απόφοιτοι του τμήματος Ιερατικής Επιμορφώσεως μετέχουν υποχρεωτικώς εις πτυχιακάς εξετάσεις, εις έξ τουλάχιστον μαθήματα, οριζόμενα κατ’ έτος δια κληρώσεως υπό της οικείας Σχολής. 4.Δι’ αποφάσεων των Θεολογικών Σχολών των Πανεπιστημίων Αθηνών και Θεσσαλονίκης καθορίζονται αι προϋποθέσεις και ο τρόπος εγγραφής άνευ εξετάσεων πτυχιούχων του Τμήματος Ιερατικής Επιμορφώσεως εις τας Σχολάς ταύτας. Άρθρ. 2.-Το υπό του ιδρυομένου δια του παρόντος τμήματος απονεμόμενον Δίπλωμα παρέχει μόνον το δικαίωμα εντάξεως εις την Α΄ βαθμολογικήν κατηγορίαν των Ιερέων. Άρθρ. 3.-Κατά τα λοιπά εφαρμόζονται αι περί των Θεολογικών Σχολών των Πανεπιστημίων Αθηνών και Θεσσαλονίκης και των φοιτητών αυτών ισχύουσαι διατάξεις. Άρθρ. 4.-1.Δια Π.Δ/των εκδιδομένων τη προτάσει του Υπουργού Παιδείας, μετά γνώμην των Θεολογικών Σχολών των Πανεπιστημίων Αθηνών και Θεσσαλονίκης, δύνανται να ιδρύωνται παρ’ αυταίς Τμήματα Ιερατικής Επιμορφώσεως. 2.Δια των αυτών Δ/των καθορισθήσονται, το πρόγραμμα διδασκαλίας, ο αριθμός εισακτέων και ο τρόπος εισαγωγής αυτών, ως και πάσα λεπτομέρεια σχετική με την οργάνωσιν και λειτουργίαν των Τμημάτων τούτων. Άρθρ. 5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 